### Beslutning

Godkendt.

Afbud: Gitte Koch

### Sagsfremstilling

## Resume og sagens baggrund

I de seneste år har der været store udgiftsstigninger på det specialiserede socialområde, som har udfordret kommunerne i forhold til at sikre den rette hjælp og støtte til alle, ligesom det har vanskeliggjort kommunernes udgiftsprioriteringer på de øvrige velfærdsområder.

For at imødegå udfordringerne på det specialiserede socialområde besluttede KKR [adresse] på mødet den 26. april 2023 at iværksætte et arbejde med fokus på at:

* Styrke det kommunale samarbejde i forhold til køb hos private leverandører
* Styrke det kommunale og regionalt samarbejde om tilbud – f.eks. i forhold til små målgrupper.

Der blev i den forbindelse nedsat en hurtigarbejdende udviklingsgruppe med ansvar for en udviklings- og forandringsproces, der skulle forsøge at løse kommunernes udfordringer på det specialiserede socialområde. Sagen lægger op til en status på udviklingsgruppes arbejde hermed.

## Indstillinger

Direktørerne indstiller at orienteringen til efterretning og drøfter eventuelle input til implementeringsstrategien.

## Behandling

Direktionen, Børn- og Familieudvalget, Socialudvalget, Økonomiudvalget, Kommunalbestyrelsen.

## Sagsfremstilling

I de seneste år har der været store udgiftsstigninger på det specialiserede socialområde, som har udfordret kommunerne i forhold til at sikre den rette hjælp og støtte til alle, ligesom det har vanskeliggjort kommunernes udgiftsprioriteringer på de øvrige velfærdsområder.

For at imødegå udfordringerne på det specialiserede socialområde besluttede KKR [adresse] på mødet den 26. april 2023 at iværksætte et arbejde med fokus på at:

* Styrke det kommunale samarbejde i forhold til køb hos private leverandører
* Styrke det kommunale og regionalt samarbejde om tilbud – f.eks. i forhold til små målgrupper.

Der blev nedsat en hurtigarbejdende udviklingsgruppe bestående af formanden for styregruppen for rammeaftalen, to direktører fra henholdsvis Køge og [adresse] samt en handicap- og psykiatrichef fra Slagelse. Udviklingsgruppen fik tildelt ansvar for en udviklings- og forandringsproces, der skulle forsøge at løse kommunernes udfordringer på det specialiserede socialområde. Resultatet af Udviklingsgruppens arbejde er tre fælleskommunale principper, som KKR [adresse] godkendte den 19. juli 2024 til videre behandling og godkendelse i regionens 17 Kommunalbestyrelser. Disse blev godkendt i Kalundborg på møde den 28. august 2024.

Udviklingsprogrammet og principperne indgår som en del af den kommende rammeaftale, og der arbejdes med en implementeringsstrateg, hvori der indgår en prioritering af arbejdet. Strategien, der er vedlagt som bilag, vil løbende blive opdateret.

Udviklingsgruppen lægger op til, at kommunernes og regionens udvalg i region [adresse] samt de 17 kommunalbestyrelser og regionsrådet tilsvarende orienteres om implementeringsstrategien. KKR [adresse] behandler sagen den 19/11 og kommer der nye oplysninger til sagen på baggrund af behandlingen i KKR, vil udvalgene blive orienteret herom og der vil blive skrevet en supplerende sagsfremstilling i relation til sagens videre forløb. KKR [adresse] beslutning i sagen vil blive eftersendt til kommunerne og regionen.

Alle 17 Kommunalbestyrelser har godkendt de tre fælleskommunale principper på det specialiserede socialområde i region [adresse]. Fire kommuner (Roskilde, [adresse], Sorø og [adresse]) har knyttet bemærkninger til deres beslutning. Se evt. vedlagte bilag.

Efter godkendelse af de tre fælleskommunale principper har Udviklingsgruppen udarbejdet en implementeringsstrategi, der viser sammenhængen mellem mål, aktiviteter, tid og ressourcer, (se evt. bilag ”Implementeringsstrategi 2024-2026”).

Udviklingsgruppen skønner, at alle elementer i implementeringsstrategien har betydning for en succesrig implementering af de tre fælleskommunale principper, og dermed for realiseringen af Udviklingsprogrammets formål.

I det følgende vil elementerne i strategien kort blive præsenteret:

*Formå*l: Strategiens formål viser, hvad det er, at Udviklingsgruppen vil opnå ved gennemførelsen af udviklingsprogrammet.

*Mål:* Udvælgelse af indikatorer, som skal vise, om de iværksatte aktiviteter har den forventede effekt i forhold til Udviklingsprogrammets formål. I første kvartal 2025 forventes iværksat en proces med udvælgelse af indikatorer til måling af udviklingsprogrammets progression samt udarbejdelse af en baseline til en årlig opgørelse.

*Principperne:* Udgør det fundament, som udviklingsgruppen antager vil få en afgørende positiv effekt på Udviklingsprogrammets formål og mål.

*Nøgleaktiviteter*: Oplistning af de aktiviteter, som udviklingsgruppen skønner som nødvendige for at kunne realisere udviklingsprogrammets formål. Det drejer sig bl.a. om aktiviteter som organisationsudvikling, digital implementeringsplan, program indeholdende indsatsområder til gennemførelse i 2025-2026 m.m.

*Ressourcer*: Udviklingsprogrammet er omfangsrigt og indeholder mange indsatser til både udvikling og implementering. K17 og KKR [adresse] har derfor afsat ressourcer til en ekstra medarbejder i Sekretariatet for Rammeaftalen til udvikling, iværksættelse og gennemførelse af programmet. Desuden er der afsat ressourcer til et månedligt møde mellem tre direktører og en chef i udviklingsgruppen for Rammeaftale [adresse].

I den videre proces må hver kommune forvente at skulle afsætte medarbejdertid til implementering af principperne i egen organisation. Herudover kan der opstå behov for ekstra ressourcer i forbindelse med en indsats, hvor det fx er nødvendigt med køb af specialistviden, et digitalt værktøj eller lignende. I de tilfælde vil KKR [adresse], de kommunale fagudvalg og Kommunalbestyrelser blive forlagt en sag med henblik på beslutning.

*Tidsplan*: Af den overordnede tidsplan fremgår, hvornår Udviklingsgruppen forventer at gennemføre og afslutte en nøgleaktivitet. I implementeringsstrategien indgår der også et forslag til prioritering af princippernes indsatsområder (se evt. Implementeringsstrategi 2024-2026, s. 3-4). Prioriteringerne er foretaget af direktører og chefer fra hhv. voksen-, unge- og børneområdet på et [adresse] i Rammeaftale [adresse] den 4. oktober 2024.

På baggrund af implementeringsstrategien vil der i starten af 2025 blive udarbejdet en dynamisk og detaljeret implementeringsplan, der indeholder overblik over iværksatte initiativer under hvert indsatsområde samt deadlines og ressourceforbrug.

## Økonomiske konsekvenser

Ingen.

### Sagens forløb

18/11/2024 Direktionen
Anbefales.

Afbud: Claus Johansen, Alvin Hermansen

04/12/2024 Børn- og Familieudvalget
Anbefales.
05/12/2024 Socialudvalget
Anbefales.
11/12/2024 Økonomiudvalget
Anbefales.